CELEX: 62022TN0176
Language: fi
Date: 2022-04-04 00:00:00
Title: Asia T-176/22: Kanne 4.4.2022 – Mellish v. komissio

7.6.2022   
            
            
               FI
            
            
               Euroopan unionin virallinen lehti
            
            
               C 222/32
            
         
      Kanne 4.4.2022 – Mellish v. komissio
      (Asia T-176/22)
      (2022/C 222/53)
      Oikeudenkäyntikieli: ranska
      
         Asianosaiset
      
      
         Kantaja: Philip Mellish (Uccle, Belgia) (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kantajan palkkalaskelman kesäkuulta 2021 ja komission HR-osaston 14.6.2021 päivätyn ilmoituksen, jonka mukaan vuodesta 2021 alkaen ja Brexitin vuoksi hän ei saa enää matkasta lähtöpaikkakunnalle aiheutuvien kulujen korvaamiseksi tarkoitettua kiinteämääräistä korvausta
               
            
                  —
               
               
                  kumoamaan 22.12.2021 tehdyn päätöksen, jolla 1.9.2021 tehty valitus on hylätty, siltä osin kuin katsotaan, että siinä esitetään lisäperustelu riidanalaiselle päätökselle
               
            
                  —
               
               
                  veloittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäisen kanneperusteen mukaan Euroopan unionin virkamiehiin sovellettavia henkilöstösääntöjä (jäljempänä henkilöstösäännöt) on sovellettu teleologisesti ja komissiolle edullisella tavalla, hallinto on tehnyt oikeudellisen virheen, henkilöstösääntöjen liitteessä VII olevaa 7 artiklan 4 kohtaa on rikottu ja lähtöpaikkakuntaa koskevilla täytäntöönpanosäännöksillä rikotaan henkilöstösääntöjä.
               
            
                  2.
               
               
                  Toisen kanneperusteen mukaan yhdenvertaisen kohtelun periaatetta on loukattu ja on syyllistytty perusteettomaan syrjintään, siinä esitetään lainvastaisuusväite ja sen mukaan korvausta ei voida poistaa kokonaisuudessaan, jos kansalaisuus on menetetty.
               
            
                  3.
               
               
                  Kolmas, toissijaisesti esitetty kanneperuste koskee yhtäältä henkilöstösääntöjen soveltamista Euroopan unionin lupaaman joustavuuden mukaisesti siten, että näitä sääntöjä tulkitaan Yhdistyneen kuningaskunnan kansalaisten osalta laajasti ja muiden sisäisten sääntöjen kanssa johdonmukaisella tavalla, ja toisaalta sitä, että periaatetta, jonka mukaan toimihenkilölle maksetaan ulkomailla asumisesta korvausta, loukataan.